stanford-oval/wikipedia huggingface dataset:
Turvetta ja timantteja

| Turvetta ja timantteja |
| --- | --- |

Tyyli:  Draama   Komedia
Kestoaika:  50 minuuttia
Pääosissa:  Risto Salmi Kirsi Nurminen Tuija Vuolle Kari Manninen Jarkko Tiainen Miia Nuutila Tom Lindholm Jukka Pitkänen Ilkka Korhonen Erkki Hetta Anne Niilola Asko Sahlman Tuire Salenius Katariina Kuisma Tiina Oksanen Panu Vauhkonen Kaija Kaikkonen Pekka Lukka Liisa Peltonen
Alkuperämaa:   Suomi
Verkko:  Yle TV2
Esitetty:  13. joulukuuta 2006 –   17. tammikuuta 2007   uusintana 2010, 2020 ja 2023
Tuotantokausia:  1
Jaksoja:  6
Ikäraja:  
Tuotanto
Tuottaja(t):  Sirpa Bertling
Ohjaaja(t):  Jukka Mäkinen
Käsikirjoittaja(t):  Heikki Luoma
Säveltäjä(t):  Esa Kotilainen
Leikkaaja(t):  Pekka T.J. Salo
Kuvaaja(t):  Mauri Karjanmaa
Tuotantoyhtiö(t):  Yleisradio
Edeltäjä:  Mooseksen perintö
Palkinnot
Voitetut:  Venla 2007  Yleisövenla
Aiheesta muualla
Virallinen sivusto
IMDb 
Elonet
P.A. Turpeinen, Hakkarainen, Piiparinen ja takana Tuulia Turpeinen.
Turvetta ja timantteja on Yle TV2:ssa esitetty Maalaiskomedian neljäs osa. Sarja kuvattiin kesällä 2006. Mukana ovat kaikki Mooseksen perinnön vakionäyttelijät tuolloin jo edesmenneitä Marja-Leena Syvästä ja Matti Tuomista lukuun ottamatta. Mukana on myös uusia hahmoja. Tuomisen tilalla uutena näyttelijänä on Matti Nurminen, joka esittää Urmas Hakkaraisen veljeä Armasta. Armaksella on liiketoimia aivan kuten velivainaallakin, ja Hakkaraisen kakkosmieheksi yritystoimintaan pestautuu vanha tuttu, Ahti Kiiski. Turvetta ja timantteja on esitetty uusintana vuosina 2010, 2020 ja 2023.
Jaksot

| Jakso | Nimi | Ensiesitys | Uusinta | Uusinta 2 | Uusinta 3 |
| --- | --- | --- | --- | --- | --- |
| 1. | Kuusniemeä koetellaan | 13.12.2006 | 23.3.2010 | 7.5.2020 | 9.5.2023 |
| 2. | Ei kivi miestä pahenna | 20.12.2006 | 30.3.2010 | 8.5.2020 | 16.5.2023 |
| 3. | Mustaa kultaa ja kuravelliä | 27.12.2006 | 6.4.2010 | 11.5.2020 | 23.5.2023 |
| 4. | Suo siellä, Viola täällä | 3.1.2007 | 13.4.2010 | 12.5.2020 | 30.5.2023 |
| 5. | Aika hyvä poliisiksi | 10.1.2007 | 20.4.2010 | 13.5.2020 | 6.6.2023 |
| 6. | Eksodus uhkakuville | 17.1.2007 | 27.4.2010 | 14.5.2020 | 13.6.2023 |
Tuotantotiimi > Näyttelijät

| 0 | 1 | 2 |
| --- | --- | --- |
|  Risto Salmi   | … |   P.A. Turpeinen   |
|  Kirsi Nurminen   | … |   Tuulia Turpeinen   |
|  Kari Manninen   | … |   Valtsu Åkerlund   |
|  Matti Nurminen   | … |   Armas Hakkarainen   |
|  Jukka Pitkänen   | … |   Ahti Kiiski   |
|  Ilkka Korhonen   | … |   Varma Kylmälehto   |
|  Erkki Hetta   | … |   Reutu   |
|  Tuija Vuolle   | … |   Viola Hakkarainen   |
|  Asko Sahlman   | … |   Pentti Juurikkala   |
|  Tiina Oksanen   | … |   Viivi Kaisla   |
|  Anne Niilola   | … |   Virpi Juurikkala   |
|  Jarkko Tiainen   | … |   Matias Pohto   |
|  Miia Nuutila   | … |   Suvi Pohto   |
|  Tuire Salenius   | … |   Valma Ala-Viehko-Poutianen   |
|  Tom Lindholm   | … |   Ilmari Piiparinen   |
|  Katariina Kuisma   | … |   Hellä Piiparinen   |
|  Panu Vauhkonen   | … |   Late Jortikka   |
|  Kaija Kaikkonen   | … |   Paula "Paukku" Jortikka   |
|  Pekka Lukka   | … |   Holger Voivalin   |
|  Liisa Peltonen   | … |   Eija   |
Tuotantotiimi > Käsikirjoitus

Heikki Luoma
Tuotantotiimi > Ohjaus

Jukka Mäkinen
DVD-julkaisu

Turvetta ja timantteja -sarja on julkaistu DVD:llä. Kaikki jaksot ovat samalla levyllä, eikä levy sisällä lisämateriaaleja. DVD julkaistiin 9. toukokuuta 2007
Mikko Jalonen

| Mikko Jalonen> Henkilötiedot |
| --- | --- |
Koko nimi:  Mikko Jalonen
Syntynyt: 8. lokakuuta 1982 (ikä 42) Forssa, Suomi
Kansalaisuus:   Suomi
Koripalloilija
Pelipaikka:  Pelintekijä / Heittävä takamies
Pituus:  186 cm
Paino:  84 kg
Pelaajaura
Seurajoukkueet
2001–2003 2003–2005 2005–2008 2008–2009 2009–2017 2020–2021:   Forssan Koripojat  Korihait  Turun NMKY  Forssan Koripojat  Korihait  Korihait
Mikko Jalonen (s. 8. lokakuuta 1982 Forssa) on suomalainen aktiiviuransa lopettanut koripalloilija. 186 cm pitkän Jalosen kasvattajaseura on Forssan Koripojat.
Ura

Jalonen aloitti pelaamisen Forssan Koripojissa 7-vuotiaana. Vuonna 2003 hän siirtyi Korihaiden liigamiehistöön. Kahden kauden jälkeen hän siirtyi Turun NMKY:n riveihin, jossa hän voitti Vuoden I-divisioonapelaajan palkinnon kahdesti vuosina 2006 ja 2007. Jalonen teki paluun Korisliigaan vuonna 2008, kun hän meni takaisin kasvattajaseuraansa. Kaudeksi 2009–2010 hän siirtyi Korihaihin yhden vuoden sopimuksella. Hän jatkoi sopimustaan vuonna 2010 yhdellä ja vuonna 2011 kahdella vuodella. Jalonen valittiin kaudella 2010–2011 Korisliigan parhaaksi kuudenneksi pelaajaksi.
Kaudella 2014–2015 Jalonen valittiin Vuoden I-divisioonapelaajaksi. Kesäkuussa 2015 hän teki jatkosopimuksen Korihaiden kanssa. Samoin seuraavalla kaudella.
Kesäkuussa 2016 Jalonen teki Korihaiden kanssa jatkosopimuksen.
Kauden 2016-2017 päätteeksi Jalonen ilmoitti lopettavansa peliuransa. Jalonen pelasi Korihaissa yhteensä 400 virallista ottelua tehden niissä 4554 pistettä, 1037 levypalloa ja 1184 syöttöä. Kaikki lukemat ovat Korihaiden seurahistorian kaikkien aikojen-tilastoissa kymmenen parhaan joukossa.
Kaudella 2020–2021 Jalonen palasi yhden ottelun ajaksi takaisin Korihaihin.
Saavutukset

Korisliigan paras kuudes pelaaja 2010–2011
4x Vuoden I-divisioonapelaaja 2006, 2007, 2015 ja 2016
Tilastot > Runkosarja

| Kausi | Joukkue | Sarja | O | MIN | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001–2002 | FoKoPo | Korisliiga | 28 | 21:47 | 50,0 % | 36,2 % | 77,5 % | 0,5 | 1,6 | 2,1 | 1,0 | 1,4 | 1,1 | 0,2 | 10,3 | 288 |
| 2002–2003 | FoKoPo | Korisliiga | 35 | 30:15 | 45,2 % | 34,7 % | 70,7 % | 0,5 | 1,5 | 2,0 | 1,5 | 1,6 | 1,1 | 0,3 | 11,9 | 418 |
| 2003–2004 | Korihait | Korisliiga | 38 | 24:56 | 46,0 % | 38,7 % | 78,7 % | 0,7 | 1,6 | 2,3 | 1,4 | 1,7 | 0,7 | 0,3 | 7,2 | 273 |
| 2004–2005 | Korihait | Korisliiga | 36 | 27:20 | 47,4 % | 38,4 % | 82,5 % | 0,6 | 1,6 | 2,2 | 2,3 | 1,8 | 1,4 | 0,3 | 9,8 | 354 |
| 2005–2006 | TuNMKY | I-divisioona | 23 | 36:14 | 47,9 % | 40,2 % | 72,4 % | 1,4 | 6,2 | 7,6 | 3,1 | 3,5 | 2,7 | 0,4 | 24,1 | 554 |
| 2006–2007 | TuNMKY | I-divisioona | 19 | 34:53 | 48,2 % | 41,9 % | 84,8 % | 1,2 | 4,6 | 5,8 | 2,7 | 2,8 | 2,5 | 0,2 | 21,7 | 413 |
| 2007–2008 | TuNMKY | I-divisioona | 24 | 33:13 | 54,8 % | 36,9 % | 80,2 % | 1,3 | 5,3 | 6,6 | 2,5 | 3,0 | 2,3 | 0,2 | 20,1 | 482 |
| 2008–2009 | FoKoPo | Korisliiga | 44 | 32:44 | 54,9 % | 38,0 % | 74,7 % | 0,8 | 2,5 | 3,3 | 2,6 | 2,3 | 1,5 | 0,1 | 10,8 | 477 |
| 2009–2010 | Korihait | Korisliiga | 36 | 22:42 | 53,8 % | 33,3 % | 81,2 % | 0,3 | 1,6 | 1,9 | 1,7 | 1,2 | 0,7 | 0,1 | 6,0 | 217 |
| 2010–2011 | Korihait | Korisliiga | 43 | 24:24 | 59,3 % | 44,3 % | 69,8 % | 0,5 | 1,4 | 1,9 | 1,4 | 1,3 | 1,2 | 0,1 | 9,3 | 400 |
| 2011–2012 | Korihait | Korisliiga | 39 | 30:32 | 51,0 % | 41,9 % | 77,3 % | 0,7 | 1,7 | 2,4 | 2,6 | 1,9 | 1,4 | 0,3 | 11,8 | 459 |
| 2012–2013 | Korihait | Korisliiga | 42 | 34:40 | 52,6 % | 38,4 % | 72,8 % | 0,4 | 2,0 | 2,4 | 3,0 | 1,7 | 1,0 | 0,2 | 14,4 | 605 |
| 2013–2014 | Korihait | Korisliiga | 41 | 32:36 | 46,6 % | 43,4 % | 85,7 % | 1,0 | 2,4 | 3,3 | 3,0 | 2,0 | 1,1 | 0,2 | 10,6 | 434 |
| 2014–2015 | Korihait | I-divisioona | 32 | 31:29 | 52,6 % | 40,4 % | 85,2 % | 0,5 | 2,4 | 3,0 | 5,5 | 2,3 | 1,8 | 0,3 | 17,5 | 561 |
| 2015–2016 | Korihait | I-divisioona | 27 | 32:00 | 57,2 % | 45,0 % | 83,1 % | 0,7 | 2,9 | 3,6 | 5,1 | 2,0 | 1,5 | 0,3 | 18,3 | 493 |
| 2016–2017 | Korihait | Korisliiga | 35 | 31:54 | 43,3 % | 37,1 % | 85,7 % | 0,7 | 1,9 | 2,7 | 4,5 | 2,4 | 1,0 | 0,1 | 11,3 | 394 |
| 2020–2021 | Korihait | Korisliiga | 1 | 13:54 | 0,0 % | 0,0 % | 0,0 % | 0,0 | 2,0 | 2,0 | 5,0 | 2,0 | 3,0 | 0,0 | 0,0 | 0 |
| Yhteensä | Yhteensä | Korisliiga | 418 | 28:45 | 49,3 % | 38,9 % | 77,2 % | 0,6 | 1,8 | 2,4 | 2,3 | 1,8 | 1,1 | 0,2 | 10,3 | 4319 |
| Yhteensä | Yhteensä | I-divisioona | 125 | 33:19 | 52,1 % | 40,6 % | 80,4 % | 1,0 | 4,1 | 5,1 | 4,0 | 2,7 | 2,1 | 0,3 | 20,0 | 2503 |
Tilastot > Pudotuspelit

| Kausi | Joukkue | Sarja | O | MIN | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009–2010 | Korihait | Korisliiga | 3 | 23:23 | 33,3 % | 50,0 % | 100,0 % | 0,3 | 0,3 | 0,7 | 0,7 | 1,7 | 1,0 | 0,3 | 6,0 | 18 |
| 2010–2011 | Korihait | Korisliiga | 9 | 22:55 | 44,4 % | 41,7 % | 90,0 % | 0,7 | 2,2 | 2,9 | 1,0 | 1,1 | 0,2 | 0,3 | 6,1 | 55 |
| 2014–2015 | Korihait | I-divisioona | 7 | 36:48 | 54,4 % | 23,1 % | 80,0 % | 0,9 | 3,3 | 4,1 | 5,6 | 2,3 | 1,3 | 0,3 | 16,0 | 112 |
| 2015–2016 | Korihait | I-divisioona | 6 | 31:28 | 54,0 % | 38,5 % | 75,0 % | 0,7 | 3,8 | 4,5 | 5,5 | 1,8 | 1,8 | - | 16,0 | 96 |
| Yhteensä | Yhteensä | Korisliiga | 12 | 23:02 | 40,0 % | 42,9 % | 92,9 % | 0,6 | 1,7 | 2,3 | 0,9 | 1,3 | 0,4 | 0,3 | 6,1 | 73 |
| Yhteensä | Yhteensä | I-divisioona | 13 | 34:20 | 54,2 % | 30,8 % | 78,0 % | 0,8 | 3,5 | 4,3 | 5,5 | 2,1 | 1,5 | 0,1 | 16,0 | 208 |
O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Yksityiselämä

Jalonen on koulutukseltaan yhdyskuntatekniikan insinööri ja on työskennellyt muun muassa Uudenkaupungin rakennusmestarina. Hänen perheeseensä kuuluivat vuonna 2015 vaimo ja kolme poikaa.
Aiheesta muualla

Mikko Jalonen basketball profile eurobasket.com
| 0 | 1 | 2 |
| --- | --- | --- |
| Edeltäjä: Juho Nenonen | Korisliigan paras kuudes pelaaja 2010–2011 | Seuraaja: Carl Lindbom |
| 0 | 1 | 2 |
| --- | --- | --- |
| Edeltäjä: Ville Tuominen Joni Harjula | Vuoden I-divisioonapelaaja 2005–2006 ja 2006–2007 2014–2015 | Seuraaja: Antti Kanervo – |
UU-Korihait – 2011–2012 – Korisliiga
4 Herbert |
5 Peltonen |
6 Malinen |
7 Crouch |
8 Salaterä |
9 Korhonen |
10 Johnson |
11 Jalonen |
13 Moore |
14 Vanzant |
21 Heinonen |
24 Latimer |
25 Rainamaa |
Valmentaja Westerholm
Pakkasherra (sarjakuvahahmo)

| Pakkasherra |
| --- | --- |

Luoja(t):  Dave Wood Sheldon Moldoff
Kustantamo:  DC Comics
Ensiesiintyminen:  Batman #121 (helmikuu 1959)
Henkilötiedot
Oikea nimi:  Dr. Victor Fries
Status:  aktiivinen
Pituus:  191 cm
Paino:  86 kg
Henkilöllisyydet:  Dr. Zero, Tohtori Zero, Tohtori Schimmell
Voimat:  neron älykkyys   Jääase ja puku, joka pitää hänen ruumiinsa lämpötilan alle nollan
Suhteet
Sukulaiset:  Nora (vaimo)
Pakkasherra tai Jäämies (Mr. Freeze), oikealta nimeltään Victor Fries on DC Comicsin kustantama kuvitteellinen rikollinen ja erityisesti Batmanin vihollinen. Hänen ensiesiintymisensä oli Batman-lehdessä numero 121 (nimellä Mr. Zero) ja hänet loivat Dave Wood ja Sheldon Moldoff.
Pakkasherra on listattu sijalle 67 IGN-sivuston laatimassa listassa sadasta kaikkien aikojen suurimmista sarjakuvarikollisista.
Historia

Tohtori Victor Fries on kylmiötutkimuksiin erikoistunut loistava tiedemies, joka laittoi vaimonsa Noran nestemäiseen kylmiöön, kunnes hän löytäisi parannuskeinon vaimonsa kuollettavaan tautiin. Myöhemmin hänen tutkimuksensa löysi byrokraattinen työnantaja GothCorpissa, jonka seurauksena Tri. Friesin koe keskeytettiin. Fries alkoi riidellä työnantajansa kanssa, jonka seurauksena hänen laboratoriossaan sattui räjähdys, ja Fries putosi jääkylmään kylmiöliuokseen.
Tämän seurauksena hän pystyi selviytymään vain alle nolla-asteen ilmastossa. Fries vannoi kostavansa niille jotka tekivät hänelle vääryyttä. Hän loi itselleen kyberneettisen kylmiöasun ja laservoimalla toimivan jäädytysaseen, mistä lähtien hänet tunnettiin nimellä Pakkasherra.
Historia > Henkilötiedot

Nimi: Dr. Victor Fries
Toimipaikka: Gotham City
Ammatti: Tiedemies, rikollinen
Siviilisääty: Naimisissa
Hiuksien väri: Ei ole
Silmien väri: Siniset
Voimat ja varusteet

Pakkasherra on hyvin älykäs. Muuten hän ei olisi pystynyt rakentamaan kyberneettistä pukua, joka pitää hänen elintoimintojaan yllä. Hänellä on myös laservoimalla toimiva jäädytysase. Kehon alttius alle nollapisteiseen lämpötilaan estää häntä vanhenemasta ,joten teoriassa hän voi  elää ikuisesti.
Pakkasherra muissa medioissa > Televisio

George Sanders, Otto Preminger, ja Eli Wallach esittivät jokainen kerran Pakkasherraa 1960-luvun Batmanissä.
Pakkasherra muissa medioissa > Elokuva

Arnold Schwarzenegger esittää Pakkasherraa elokuvassa Batman & Robin (1997).
Pakkasherra muissa medioissa > Animaatiot > Batman

Michael Ansara oli Pakkasherran äänenä 1990-luvun Batman-animaatiosarjassa ja myöhemmin myös muissa DC-animaatiouniversumin sarjoissa, jossa tohtori Victor Fries oli ennen GothCorpin nerokkaimpia tiedemiehiä, mutta ei kuitenkaan kykenyt löytämään parannuskeinoa vaimolleen, joka kärsi kuolettavasta sairauksesta. Hänen kokeensa kuitenkin keskeytettiin, kun Ferris Boyle tympääntyi turhaan rahankulutukseen. Boyle ja vartijat aiheuttivat hässäkän laboratoriossa, jossa Fries oli etsimässä parannuskeinoa vaimolleen. Tämän hässäkän seurauksena Boyle tönäisi aseella uhanneen Friesin kohti kemikaaleja jotka särkyessään muuttivat Victor Friesin Pakkasherraksi. Tämän seurauksena hänen mielensä valtasi kostonjano ja hän yrittikin murhata Ferris Boylen. Batman esti Pakkasherran aikeet ja toimitti tämän vankilaan.
Jonkin ajan kuluttua Grant Walker -niminen liikemies sieppasi Pakkasherran vankilasta. Varakas Walker halusi tulla samanlaiseksi kuin Pakkasherra ja tarjosi tälle vastineeksi muutosprosessista Nora Friesin, jonka oli pelastanut Boylen laboratoriosta räjähdyksen jälkeen ja rahoituksen tämän parantamiseksi. Pakkasherra suostui muuttamaan Walkerin itsensälaiseksi. Kuultuaan Walkerin suunnitelman jäädyttää koko maailma ja pelastaa vain harvat ja valitut omaan merenalaiseen kaupunkiinsa Oceanaan, Batman ja Robin saapuvat paikalle ja kertovat Pakkasherralle että Nora tulisi vihaamaan tätä jos hän auttaisi Walkeria hullussa suunnitelmassaan. Epäröimättä Pakkasherra vangitsee Walkerin jäävuoreen ja samalla kun Walkerin tukikohta hajoaa ympäriltä Pakkasherra, Nora Fries ja Grant Walker katoavat.
Pakkasherra muissa medioissa > Animaatiot > Batman ja Pakkasherra

Elokuvassa Batman ja Pakkasherra, Michael Ansaran äänittämä Pakkasherra oli yrittänyt vuosien ajan löytää parannuskeinoa vaimolleen, joka lopulta löytyi Wayne-yhtiön avustuksella jolloin lääkärit saivat parannettua hänen vaimonsa. Sitä ennen Pakkasherra sieppasi Barbara Gordonin jolla oli samat veriryhmä ja kudostyyppi kuin vaimollaan tehdäkseen itse vaimonsa pelastavan elinsiirtoleikkauksen. Batman ehti kuitenkin ajoissa pelastaa Barbaran Pakkasherran piilopaikasta, joka räjähti kappaleiksi.
Pakkasherra muissa medioissa > Animaatiot > The New Batman Adventures

The New Batman Adventuresissa Michael Ansara jatkoi Pakkasherran roolissa, jossa se kohtasi kuitenkin pahimman mahdollisen kohtalon, kun hänen parantunut vaimonsa jätti hänet. Tämän seurauksena Pakkasherra ryhtyi kostamaan menetyksensä koko Gotham Citylle, jossa selvisi myös, että hänen kehonsa ei enää kestänyt pitkää ikää ja se rappeutui lukuun ottamatta Pakkasherran päätä. Hänen viimeinen yrityksensä jäädyttää Gotham City epäonnistui Batmanin estäessä jääkiihdyttimellä varustetun helikopterin. Lopputuloksena Pakkasherra itse jäätyi aseensa tulivoimaan.
Pakkasherra muissa medioissa > Animaatiot > Batman of the Future

Pakkasherrasta ei kuulunut mitään 50 vuoteen, jonka jälkeen tulevaisuuden Gotham Cityn suurimpiin liikemiehiin kuulunut Derek Powers järjesti projektin, jolla he saisivat kokeilla mielen siirtämistä uuteen kehoon. Näin Pakkasherra sai tietämättään olla ensimmäinen ja viimeinen koe kyseisessä projektissa. Mikään ei kuitenkaan mennyt kuten Powers oli suunnitellut tiedemiestensä kanssa ja Pakkasherra oli määrä tuhota. Tämän epäonnistuttua hän onnistui karkaamaan ja puki ylleen viimeisimmän rakentamansa asun, jolla hän yritti tuhota Powersin ja hänen tehtaansa. Tämä jäi Pakkasherran viimeiseksi esiintymiseksi DC-animaatiouniversumissa, jossa hän tappoi itsensä jäätyään luomiensa jäälohkareiden alle.
Pakkasherra muissa medioissa > Animaatiot > The Batman

Clancy Brown oli Pakkasherran äänenä vuoden 2004 Batman-animaatiosarjassa.
Hän käyttää jääteknologiaa ja sen käyttämiseen Pakkasherra tarvitsee timantteja, joita hän varastaa useista liikkeistä. Pakkasherra oli ennen tavallinen rikollinen nimeltään Victor Fries, mutta joutui kylmiöonnettomuden uhriksi Batmanin jahdatessa häntä timanttivarkauden takia.
Fries lensi vahingossa kylmiöarkkuun, jossa hänen ruumiinlämpötilansa muuttui sähkön ja pakkasen takia. Nyt Fries pystyy elämään enää vain nollasta asteesta alaspäin. Tämän myötä kylmyys on Pakkasherran pakkomielle ja hän yrittää samalla tehdä Gothamista itselleen jäisen kuningaskunnan.
Pakkasherra muissa medioissa > Animaatiot > Gotham

Pakkasherra esiintyi Gotham -telesisiosarjassa, jossa häntä esitti Nathan Darrow. Sarjassa Victor Fries on on kryogeeninen insinööri, joka haluaa epätoivoisesti löytää parannuskeinoa parantumattomasti sairaalle vaimolleen Noralle, mikä saa hänet metsästämään siviilejä testatakseen kryokoostumusta heillä.
Pakkasherra muissa medioissa > Animaatiot > Harley Quinn

Pakkasherra esiintyi Harley Quinn animaatiosarjassa, jossa häntä ääninäyttelee Alfred Molina. Sarjassa Victor Fries oli monikansallisen yrityksen toimitusjohtaja, jonka tehtävänä oli murskata kaikki kilpailijat, mukaan lukien Noran ja tämän vanhempien johtama kryogeenilaboratorio. Hän tapasi hänet anonyymisti verkossa ja rakastui ennen kuin tajusi, että hän oli sama henkilö, jonka kanssa hän kilpaili, joten he menivät naimisiin, mutta pian Nora sairastui harvinaiseen verisairauteen, joka uhkasi tappaa hänet. Ilman muuta vaihtoehtoa Victor jäädytti vaimonsa jääpalaan pysäyttääkseen taudin etenemisen ja ryhtyi sitten etsimään parannuskeinoa. Hänen pakkomielteensä johti siihen, että hänestä tuli superpahis rahoittamaan lääkkeen etsintä, ja hänestä tuli Pakkasherra. Sarjan toisella kaudella Pakkasherra uhrasi henkensä onnistuen parantamaan vaimonsa verensiirron avulla.
Pakkasherra muissa medioissa > Videopelit

Pakkasherra esiintyy vuonna 2008 Lego Batman: The Video Gamessa, jossa se on pelattavana hahmona.
Pakkasherra esiintyy vuonna 2010 DC Universe Onlinessa, jossa se ei ole pelattavana hahmona.
Pakkasherra on pelattavana hahmona vuoden 2017 tappelupelissä Injustice 2, jossa sen saa käyttöön Kapteeni Pakkasen vaihtoehtoiseksi asuksi.
Pakkasherra esiintyy yhtenä päävastuksista pelissä Batman: Arkham City, ääninäyttelijänään Maurice LaMarche.
Pakkasherraa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1966 | George Sanders | Batman |  |  |
| 1966 | Otto Preminger | Batman |  |  |
| 1967 | Eli Wallach | Batman |  |  |
| 1977 | Lennie Weinrib | The New Adventures of Batman |  |  |
| 1992, 1994 1997–1999 | Michael Ansara | Batman The New Batman Adventures Batman of the Future | Batman ja Pakkasherra | Batman Vengeance |
| 1997 | Arnold Schwarzenegger |  | Batman & Robin |  |
| 2004–2007 | Clancy Brown | The Batman |  |  |
| 2008 | Ogie Banks |  |  | Lego Batman: The Video Game |
| 2009 | Kirk Thornton |  |  | Batman: Arkham Asylum |
| 2010 | Eric Bauza | DC Super Friends |  |  |
| 2010 | Keith Szarabajka | Young Justice |  |  |
| 2011-2015 | Maurice LaMarche |  |  | Batman: Arkham City Batman: Arkham Origins Batman: Arkham Knight |
| 2015-2018 | Nathan Darrow | Gotham |  |  |
| 2017 | Jim Pirri |  |  | Injustice 2 |
Pakkasherra 2000-luvun Batman-sarjassa
Pirulanvuori

Pirulanvuori eli Pirunvuori eli Pirula on Sastamalan Suodenniemellä sijaitseva kallio. Se sijaitsee Suodenniemen ja Lavian välisen seututie 259:n varrella Palojärven rannalla.
Pirulanvuori kevätauringon paisteessa. Huipulla vuonna 2012 valmistunut näkötorni.
Pirulanvuori on osa Lavijärven-Palojärven kalliot –nimistä Natura 2000 –aluetta. Alueella tavataan Suomen uhanalaisten lajien punaisessa kirjassa mainittua pohjanpussisammalta (Marsupella sphacelata) sekä alueellisesti uhanalaisia pahtahiippasammalta (Orthotrichum alpestre) sekä jänönsalaattia (Mycelis muralis).
Vuorella on Suodenniemen Lions Clubin vuonna 2012 pystyttämä näkötorni.  Pirulanvuorelta aukeava järvimaisema on kuvattuna suomalaisen yhden euron kolikon kansallisella puolella.
Pirulanvuoren geologiaa

Pirulanvuoren alueen kallioperä on noin 2 miljardia vuotta vanhaa, eli se kuuluu maailman vanhimpiin kallioihin. Kivilajina on liuskeinen kiilleliuske. Pirulanvuori on osa Sastamalan läpi itä-länsisuunnassa kulkevaa vulkaanisen siirrossaumamuodostelman vyöhykettä, joka ulottuu Nokialta Laviaan. Siirrossauma muodostui maanpinnan revetessä noin 1,3-1,6 miljardia vuotta sitten. Saumaa reunustavat vuoret ovat olleet aikanaan korkeita ja terävähuippuisia, jopa useiden tuhansien metrien korkuisia. Useat jääkaudet ovat höylänneet ne nykyisiksi kallioiksi. Siirrossauman pohjoispuolella maasto on parikymmentä metriä korkeammalla kuin eteläpuolella.
Pirulanvuorella on merkittäviä geologisia ja biologisia arvoja. Lounaisjyrkänteet ovat monin paikoin muovautuneet voimakkaan ylikalteviksi. Heti kallioalueen kaakkoispuolella on välikerroksena myös konglomeraattia. Biologisesti alueen merkittäviä piirteitä ovat kasvillisuuden monipuolisuus ja edustavuus. Etenkin jäkälävaltaista, lajistoltaan melko monipuolista pystyseinämien kalliokasvillisuutta on Pirulanvuorella runsaasti. Biotoopit vaihtelevat karuista kalliomänniköistä korpiin.
Pirulanvuoren korkeus merenpinnasta on 122,5 metriä. Korkeus Palojärven pinnasta on 62,5 metriä ja koska Palojärvi on hyvin syvä, matkaa vuoren huipulta Palojärven pohjaan on 103 metriä. Pirulanvuoren rinne onkin Länsi-Suomen korkein ja jyrkin.
Pirulanvuoren alueen historiaa

Pirulanvuori sijaitsee puoliksi Suodenniemen ja Kittilän kylien mailla. Vuoren editse Suodenjärven-Palojärven-Miekkajärven linjaa pitkin kulki aikanaan vanha eräreitti, joka yhdisti toisiinsa Rautaveden rintamaat ja Pohjanlahden. Järvilinjaa pitkin kulki myöhemminkin talvitie. Vuoren alarinteessä sijaitsi Mullinkivi-niminen siirtolohkare, jonka luona ensi kertaa talvitietä matkaavien tuli tarjota muille seurueensa jäsenille ns. härkämiehen ryyppyjä.
1900-luvun alussa Pirulanvuoren editse kulki uittoväylä, jota pitkin W. Rosenlew Aktiebolaget uitti tukkeja kohti Karhijärveä.
Pirulanvuori kansanperinteessä

Perinteisesti Pirulanvuorta on pidetty pirujen asuinpaikkana ja tarinoissa pirut kamppailivat vuorella sekä keskenään että ihmisten kanssa. Aiemmin uskottiin myös, että vuorelta johti maanalainen käytävä toisaalla Sastamalassa sijaitsevalle Pirunvuorelle. Vuoren maanvyörymien uskottiin ennustavan sotia.
Pirulanvuoren näkötorni

Vuonna 2012 Suodenniemen Lions Club pystytti Pirulanvuorelle näkötornin 30-vuotisen toimintansa kunniaksi. Tornin rakenteelliset ratkaisut perustuvat Koski Tl:n klubin vuonna 2002 pystyttämään torniin.
Pirulanvuoren näkötornin korkeus on 15 metriä. Siellä vierailee vuosittain lähes 5000 matkailijaa.
Aiheesta muualla

Pirulanvuoren näkötorni Suodenniemi-Seuran kotisivulla
Pirulanvuoren näkötorni Sastamalan seudun matkailusivulla (Arkistoitu – Internet Archive)